CELEX: 32015D0421
Language: sk
Date: 2014-12-17 00:00:00
Title: Rozhodnutie Európskeho parlamentu a Rady (EÚ) 2015/421 zo 17. decembra 2014 o mobilizácii nástroja flexibility

13.3.2015   
            
            
               SK
            
            
               Úradný vestník Európskej únie
            
            
               L 68/45
            
         ROZHODNUTIE EURÓPSKEHO PARLAMENTU A RADY (EÚ) 2015/421
   zo 17. decembra 2014
   o mobilizácii nástroja flexibility
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (1), a najmä na jej bod 12,
   so zreteľom na návrh Európskej komisie,
   keďže:
   
               (1)
            
            
               Podľa článku 11 nariadenia Rady (EÚ, Euratom) č. 1311/2013 (2) možno mobilizovať nástroj flexibility v rámci ročného stropu vo výške 471 miliónov EUR (v cenách v roku 2011), aby sa dali financovať jasne identifikované výdavky, ktoré nebolo možné financovať v rámci stanovených stropov stanovených pre jeden alebo viacero iných okruhov.
            
         
               (2)
            
            
               Po preskúmaní všetkých možností prerozdelenia rozpočtových prostriedkov v rámci podokruhu 1b sa zdá nutné mobilizovať nástroj flexibility s cieľom doplniť finančné prostriedky vo všeobecnom rozpočte Európskej únie na rozpočtový rok 2015 nad strop podokruhu 1b o sumu 83 285 595 EUR na účely financovania cyperských programov štrukturálnych fondov s cieľom poskytnúť Cypru dodatočné prostriedky zo štrukturálnych fondov na rok 2015 v celkovej výške 100 000 000 EUR.
            
         
               (3)
            
            
               Európsky parlament a Rada už rozhodnutím z 20. novembra 2013 o financovaní cyperských programov štrukturálnych fondov mobilizovali nástroj flexibility na rozpočtový rok 2014 vo výške 89 330 000 EUR iba vo viazaných rozpočtových prostriedkoch.
            
         
               (4)
            
            
               S ohľadom na doplnkový charakter nástroja flexibility je potrebné poskytnúť ďalšie platobné rozpočtové prostriedky na pokrytie dodatočných viazaných rozpočtových prostriedkov pre Cyprus v dvoch rozpočtových rokoch 2014 a 2015 na základe očakávaného profilu platieb, ktoré sa odhadujú na 11,3 milióna EUR v roku 2015, 45,7 milióna EUR v roku 2016, 75,4 milióna EUR v roku 2017 a 40,2 milióna EUR v roku 2018. Ročné sumy pre každý rok obdobia 2015 – 2018 budú musieť byť potvrdené v každom návrhu rozpočtu, ktorý Komisia počas tohto obdobia predloží,
            
         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2015 sa nástroj flexibility využije na poskytnutie sumy 83 285 595 EUR vo viazaných rozpočtových prostriedkoch v podokruhu 1b.
   Táto suma sa použije na doplnenie financovania cyperských programov štrukturálnych fondov v rámci podokruhu 1b.
   Platby súvisiace s financovaním cyperských štrukturálnych fondov v roku 2014 a 2015 prostredníctvom nástroja flexibility budú predstavovať 172 600 000 EUR na obdobie rokov 2015 – 2018. Presná ročná suma sa určí v návrhu rozpočtu na daný rok, ktorý predloží Komisia.
   Článok 2
   Toto rozhodnutie sa uverejní v Úradnom vestníku Európskej únie.
   
      V Štrasburgu 17. decembra 2014
      
         
            Za Európsky parlament
         
         
            predseda
         
         M. SCHULZ
      
      
         
            Za Radu
         
         
            predseda
         
         B. DELLA VEDOVA
      
   
   
      (1)  Ú. v. EÚ C 373, 20.12.2013, s. 1.
   
      (2)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).